Държавен вестник, бр. 18, 2010 г., стр. 7

БРОЙ  18	
Д Ъ Р Ж А В Е Н  В Е С Т Н И К 	
СТР.  7  
11. условията за упражняване правото на 
отказ на потребителя от сключения договор 
за кредит;
12. информация за разходите, възникващи 
от момента на сключване на договора за кре­
дит, и условията, при които те могат да бъдат 
променяни.
(2) Потребителят може да прекрати дого­
вора за потребителски кредит под формата на 
овърдрафт, сключен за неопределeн период 
от време, във всеки момент, без да дължи 
разходи, освен ако в договора е уговорен срок 
за предизвестие за прекратяване на договора. 
Срокът на предизвестието не може да бъде 
по-дълъг от един месец.
Чл. 13. (1) Когато договорът за откриване на 
сметка предвижда възможност за потребителя 
да превиши наличността на сметката или на 
договорения размер на овърдрафт, в договора 
се посочва и лихвеният процент по кредита, 
условията за прилагането му, всеки индекс или 
референтен лихвен процент, свързан с първо­
началния лихвен процент, и ако е приложимо, 
условията, при които тези разходи могат да 
бъдат променяни.
(2) Кредиторът предоставя информацията 
по ал. 1 на хартиен или на друг траен носител 
редовно през определен период от време.
(3) В случай на значително превишение на 
наличността по сметката или на договорения 
размер на овърдрафта, което продължава повече 
от месец, кредиторът уведомява незабавно по­
требителя писмено или на друг траен носител за:
1. превишението;
2. сумата на превишението;
3. лихвения процент;
4. приложимите санкции, такси и за всички 
разходи и лихви върху просрочените плащания. 
Чл. 14. (1) Кредиторът уведомява потре­
бителя на хартиен или на друг траен носител 
за всяка промяна на лихвения процент преди 
влизането в сила на промяната, както и за:
1. размера на вноските след влизане в сила 
на новия лихвен процент;
2. броя или периодичността на вноските, 
ако се променят.  
(2) Потребителят се смята за уведомен, когато 
уведомлението е било изпратено на последния 
посочен от него адрес.
(3) Когато промяната на лихвения процент 
произтича от промяна в определен референтен 
лихвен процент и новият референтен лихвен 
процент е направен публично достояние чрез 
използването на подходящи средства и инфор­
мацията за новия референтен лихвен процент 
може да се намери в търговските помещения 
на кредитора, страните по договора за кредит 
могат да уговорят, че информацията по ал. 1 
се предоставя периодично на потребителя.
Чл. 15. (1) При договор за кредит, предос­
тавен под формата на овърдрафт, кредиторът 
предоставя редовно на потребителя на хартиен 
или на друг траен носител извлечение от смет­
ката, съдържащо информация за:
1. точния период, за който се отнася из­
влечението;
2. размера на усвоените суми и датата на 
усвояване на всяка сума;
3. остатъка от предишното извлечение и 
неговата дата;
4. новия остатък;
5. датите и размера на плащанията, извър­
шени от потребителя;
6. приложения лихвен процент;
7. всички начислени разходи;
8. минималната сума за плащане от страна 
на потребителя, ако е определена такава.
(2) Кредиторът информира потребителя на 
хартиен или на друг траен носител за всяко 
увеличение на лихвения процент или на дъл­
жимите от потребителя разходи преди тяхното 
влизане в сила. Потребителят се смята за уве­
домен, когато уведомлението е било изпратено 
на последния посочен от него адрес.
(3) Когато промяната на лихвения процент 
произтича от промяна в определен референтен 
лихвен процент и новият референтен лихвен 
процент е направен публично достояние чрез 
използването на подходящи средства и инфор­
мацията за новия референтен лихвен процент 
може да се намери в търговските помещения 
на кредитора, страните по договора могат да 
уговорят в договора за кредит, че информаци­
ята по ал. 1 се предоставя на потребителя в 
извлечение от сметка.
Г л а в а  ч е т в ъ р т а
ОЦЕНКА НА КРЕДИТОСПОСОБНОСТТА 
НА ПОТРЕБИТЕЛЯ
Чл. 16. (1) Преди сключване на договор за 
кредит кредиторът оценява кредитоспособност­
та на потребителя въз основа на достатъчно 
информация, в т. ч. информация, получена от 
потребителя, и ако е необходимо, извършва 
справка в Централния кредитен регистър или 
в друга база данни, използвана в Република 
България за оценка на кредитоспособността 
на потребителите.
(2) При вземане на решение относно предос­
тавянето на потребителски кредити кредиторът 
може да използва Централния кредитен регистър 
или друга база данни, използвана в Република 
България за оценка на кредитоспособността на 
потребителите, и да вземе предвид информаци­
ята, съдържаща се в регистъра, при управление 
на риска, свързан с предоставянето на кредита.
(3) Когато след сключване на договора за 
потребителски кредит страните постигнат съ­
гласие да променят общия размер на кредита, 
кредиторът е длъжен да актуализира наличната 
финансова информация за потребителя и да 
оцени неговата кредитоспособност преди всяко 
увеличение на общия размер на кредита, което 
превишава с 25 на сто договорения размер на 
кредита.
Чл. 17. В случаите на трансгранично пре­
доставяне на кредит кредиторите от други 
държави – членки на Европейския съюз, по­